***PROJEKT „ZAJEDNO PROTIV PUŠENJA*“**

*Sa ciljem razvijanja svijesti o posljedicama uzimanja sredstava ovisnosti i ovisničkog ponašanja na individualno zdravlje i zdravlje društvene zajednice prema Školskom preventivnom programu za šk. god. 2013./2014 provode se u Gimnaziji različite odgojno-obrazovne aktivnosti s naglaskom na čuvanje i zaštitu zdravlja kao najveće vrijednosti te razvijanja i zauzimanja kritičkog promišljanja o negativnim posljedicama pušenja, sredstvima ovisnosti i oblicima ovisničkog ponašanja te ukazivanje na posljedice pušenja na zdravlje organizma, u šk.god. 2013./2014. ostvaruje se suradnja sa Županijskom ligom za borbu protiv raka , predsjednica dr. Marija Sačer. U sudjelovanje u projektu “Zajedno protiv pušenja“ Gimnazija se uključila prošle školske godine. Ove školske godine Projekt se provodi kontinuirano različitim edukativno-preventivnim aktivnostima prema Školskom preventivnom programu.*

*Do sada je ostvareno niz uspješnih aktivnosti suradnjom profesora , stručnih suradnika ,učenika i institucija koje se indirektno i /ili direktno bave brigom za mlade. Provedene su preventivne aktivnosti plenarnim pristupom i/ili tematskim radionicama o asertivnosti, o tome kako se zauzeti za sebe, o samopoštovanju i samopouzdanju, donošenju pametnih životnih odluka i dr. U Mjesecu borbe protiv ovisnosti od 15.studenog do 15.prosinca 2013. godine u Gimnaziji će učenice edukatorice“ pelcerice“ provoditi radionice u cilju osvještavanja učenika o štetnosti pušenja sa ciljem razvijanja pozitivnog stava prema zdravim stilovima života, o načinima zaštite zdravlja i utjecaja sredstava ovisnosti na zdravlje psihe i tijela uz video prikaz finskog edukativno-preventivnog filma „Tobacco body“.*

*Pripremila: Vesna Balent, voditeljica ŠPP- a Gimnazije “Fran Galović“ Koprivnica*